
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


_ ΤΕΥΧΟΣ ΤΕΤΑΡΤΟ _ Αρ. Φύλλου 998 

24 Αυγούστου 1993 

Το παρόν Φ.Ε.Κ. αποτελεί ορθή επανεκτύπωση του ήδη κυκλοφορούντος ταυταρίθμου. 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της πολεο- 
δομικής ενότητας του οικισμού Παροικιάς του Δή¬ 
μου Πάρου (Ν. Κυκλάδων) . 1 

ΑΠΟΦΑΣΕΙΣ 

Καθορισμός προδιαγραφών σύνταξης τομΣΧ.Α.Π. .. 2 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 1 ) 

Έγκριση πολεοδομικής μελέτης τμήματος της πολεοδο¬ 
μικής ενότητας του οικισμού Παροικιάς του Δήμου Πά¬ 
ρου (Ν. Κυκλάδων). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 1 (παρ. 4), 6(παρ. 1,4, 5,6) 
και 7 (παρ.. 1, 2 και 4) του Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές 
ρυθμίσεις» (Α' 33), όπως το άρθρο 6 τροποποιήθηκε με 
την παρ. 2 του άρθρου 8 του Ν. 1512/1985 «Τροποποίηση 
και συμπλήρωση πολεοδομικών διατάξεων, ρύθμιση συνα¬ 
φών θεμάτων και θεμάτων του Ταμείου Νομικών»_(Α'4). 

2. Τις διατάξεις των άρθρων 1,2, 3, 9,11 και 29 του Ν. 
Δ/τος της 17.7.1923 «Περί σχεδίων πόλεων κλπ.» (Α' 
228) όπως μεταγενέστερα τροποποιήθηκαν και συμπλη¬ 
ρώθηκαν. 

3. Τις διατάξεις των άρθρων 3, 4 (παρ. 1), 6 (παρ. 1), 7, 
8, 9 και 16 του Ν. 1577/1985 «Γενικός Οικοδομικός Κα¬ 
νονισμός» (Α' 210) όπως τροποποιήθηκαν με το άρθρο 13 
(παρ. 1,2 και3) του Ν. 1647/1986 «Οργανισμός Κτηματο¬ 
λογίου και Χαρτογραφήσεων Ελλάδας (ΟΚΧΕ) και άλλες 
σχετικές διατάξεις» (Α' 141) και το άρθρο 1 (παρ. 3,4) του 
Ν. 1772/1988 «Τροποποίηση διατάξεων του Ν. 1577/ 
1985 «ΓΟΚ» και άλλες σχετικές διατάξεις» (Α' 91). 

4. Τις διατάξεις της παρ. 1 εδ. ιδ του άρθρου 23 του Ν. 


1558/1985 «Κυβέρνηση και Κυβερνητικά Όργανα» (Α' 137). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος, Χωροταξίας και Δημοσίων 
Έργων «Ανάθεση αρμοδιοτήτων στους Υφυπουργούς Πε¬ 
ριβάλλοντος, Χωροταξίας και Δημοσίων Έργων Χρήστο 
Κατσιγιάννη και Γεώργιο Βουλγαράκη» (Β' 744). 

6. Την 30951/1262/12.3.90 απόφαση του Υπουργού 
Περιβάλλοντος, Χωροταξίας και Δημ. Έργων «Έγκριση 
Γενικού Πολεοδομικού Σχεδίου του οικισμού Παροικιάς 
του Δήμου Πάρου (Ν. Κυκλάδων)» (Δ' 220) όπως επανα- 
δημοσιεύθηκε με την 67196/3440/23.5.92 απόφαση του 
Υφυπουργού Περιβάλλοντος, Χωροταξίας και Δημοσίων 
Έργων (Δ' 624). 

7. Την 4066/738/1993 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Χαρακτη¬ 
ρισμός ως πυκνοδομημένων τμημάτων της πολεοδομικής 
ενότητας του οικισμού Παροικιάς του Δήμου Πάρου (Ν. 
Κυκλάδων)». 

8. Την 4065/737/1993 απόφαση του Υπουργού Περι¬ 
βάλλοντος, Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 
του οικισμού Παροικιάς ι του Δήμου Πάρου (Ν. Κυκλά¬ 
δων)». 

9. Τις 24/1990, 30/1990, και 110/1991 γνωμοδοτή¬ 
σεις του Δημοτικού Συμβουλίου Πάρου. 

10. Την 433/1992 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

11. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154) και το γεγονός ότι από τις κανονιστικές διατάξεις 
αυτού του Δ/τος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

12. Την 319/1993 γνωμοδότηση του Συμβουλίου της 
Επικράτειας με πρόταση του Υφυπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε: 

Αρθρο 1 

Εγκρίνεται το πολεοδομικό σχέδιο τμήματος της πολε¬ 
οδομικής ενότητας του οικισμού Παροικιάς του Δήμου Πά¬ 
ρου (Ν. Κυκλάδων)που είναι οικισμός προϋφιστάμενος 
του 1923, έχει χαρακτηρισθεί ως παραδοσιακός με το 
19.10.1978 Π.Δ/γμα (Δ' 594) και που τμήματά του έχουν 
χαρακτηρισθεί ως πυκνοδομημένα με την 4066/738/ 
3.2.1993απόφαση του Υπουργού Περιβάλλοντος, Χωρο¬ 
ταξίας και Δημοσίων Έργων ως εξής: 





10008 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


α) Των πυκνοδομημένων τμημάτων του οικισμού προ 
του έτους 1923 με τις διατάξεις των άρθρων 1 και 2 του 
Ν.Δ/τος της 17.7.1923. 

β) Των λοιπών τμημάτων του που είναι αραιοδομημένα 
και αδάμητα με τις διατάξεις του Ν. 1337/1983, 
με τον καθορισμό στις παραπάνω περιοχές (παρ. α και β) 
οικοδομήσιμων χώρων, οδών, πεζοδρόμων, κοινοχρήστων 
χώρων, χώρων στάθμευσης αυτοκινήτων, χώρου παιδικής 
χαράς, πλατείας, χώρου κέντρου υγείας, διοίκησης, στάθ¬ 
μευσης λεωφορείων και αρχαιολογικού χώρου, όπως οι 
ρυθμίσεις αυτές φαίνονται στα σχετικά εννέα (9) χρωματι¬ 
σμένα πρωτότυπα διαγράμματα σε κλίμακα 1:1000 που 
θεωρήθηκαν από τον Προϊστάμενο της Διεύθυνσης Τοπο- 
γραφικών Εφαρμογών με την 72177/1993 πράξη του και 
που αντίτυπά τους σε φωτοσμίκρυνση δημοσιεύονται με 
το παρόν Διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός των περιοχών, των οποίων το 
πολεοδομικό σχέδιο εγκρίνεται με την παρ. α, β του άρ¬ 
θρου 1 του παρόντος διατάγματος, και καθορίζονται οι 
όροι και περιορισμοί δόμησης των περιοχών των οποίων το 
σχέδιο εγκρίνεται με την παράγραφο α, β του άρθρου 1 
του παρόντος. 

Άρθρο 3 

1. Στα οικοδομικά τετράγωνα των παραπάνω περιοχών 
επιτρέπονται οι χρήσεις, γενικής κατοικίας, όπως προσδιο¬ 
ρίζονται από το άρθρο 3 του από 23.2.1987 Π. Δ/τος (Δ' 
166) με εξαίρεση τις ξενοδοχειακές εγκαταστάσεις πλην 
των περιπτώσεων της παρακάτω παραγράφου 4, τα πρα¬ 
τήρια βενζίνης, τα κτίρια στάθμευσης και τα συνεργεία 
επισκευής αυτοκινήτων και μοτοσυκλετών. 

2. Στα τμήματα των οικοδομικών τετραγώνων που φαί¬ 
νονται στα σχετικά διαγράμματα με μαύρη διαγράμμιση 
στο τομέα II και για εμβαδόν του κατά κανόνα και κατά πα¬ 
ρέκκλιση αρτίου οικοπέδου επιτρέπονται οι χρήσεις του 
πολεοδομικού κέντρου, όπως προσδιορίζονται με το άρ¬ 
θρο 4 του παραπάνω Π. Δ/τος με εξαίρεση τις ξενοδοχεια¬ 
κές εγκαταστάσεις πλην των περιπτώσεων της παρακάτω 
παραγράφου 4, και τα κτίρια στάθμευσης. 

3. Απαγορεύεται και στους τρεις τομείς που καθορίζο¬ 
νται με το άρθρο 5 του παρόντος η μετατροπή υπαρχό¬ 
ντων κτιρίων με χρήση κατοικίας σε ξενώνες, ξενοδοχεία 
πλην των περιπτώσεων της παρακάτω παραγράφου 4, επι¬ 
πλωμένα δωμάτια τουριστικά και εμπορικά καταστήματα 
και γραφεία, εστιατόρια, αναψυκτήρια, ΡΑ3Τ ΡΟΟϋδ, 
οβελιστήρια, μουσικά και χορευτικά κέντρα, δισκοτέκ, 
μπαρ με μουσική ή όχι, γραφεία ενοικιάσεως αυτοκινήτων 
και δικύκλων. 

4. Επιτρέπεται η μετατροπή κτιρίων για την επέκταση 
των αιθουσών κοινής χρήσης των υφισταμένων ξενοδο¬ 
χείων εγκαταστάσεων σε όμορα οικόπεδα και όχι καθ’ 
υπέρβαση του Σ.Δ. του τομέα, μόνο προκειμένου να υπα¬ 
χθεί η μονάδα σε ανώτερη της αρχικά εγκεκριμένης από 
τον ΕΟΤ κατηγορίας. 

5. Απαγορεύεται και στους τρεις τομείς η κατασκευή 
και λειτουργία νέων χορευτικών κέντρων (ντισκοτέκ, 
μπαρ, μπαρ με κάθε είδους μουσική). 

6. Απαγορεύεται η λειτουργία επιχειρήσεων ΡΑ5Τ 
ΡΟΟϋ και οβελιστηρίων. 

Οι άδειες υπαρχόντων Επιχειρήσεων ΡΑ3Τ ΡΟΟϋδ και 


οβελιστηρίων, λήγουν δύο (2) χρόνια από τη δημοσίευση 
του παρόντος διατάγματος και δεν ανανεώνεται. 

Άρθρο 4 

Στο πρόσωπο των οικοπέδων οικοδομημένων ή μη των 
παραπάνω περιοχών επιβάλλεται προκήπιο πλάτους δύο 
(2), τριών (3), τεσσάρων (4), πέντε (5), έξι (6), δέκα (10), 
δέκα τριών (13) και δέκα πέντε (15) μέτρων και μεταβλη¬ 
τού από μηδέν έως δέκα πέντε (0-15) μέτρων, όπως φαί¬ 
νεται στα σχετικά διαγράμματα. 

Άρθρο 5 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης, καθορίζονται κατά 
τομείς I, II και IV, όπως φαίνεται στα σχετικά διαγράμματα 
ως εξής: 

Α. Τομέας I (πυκνοδομημένο - συνεκτικό τμήμα του οι¬ 
κισμού προ του 1923). 

1) Ελάχιστο πρόσωπο: δέκα (10,00) μέτρα. 

Ελάχιστο εμβαδόν: τριακόσια (300,00) τ. μέτρα. 

2) Κατά παρέκκλιση θεωρούνται άρτια και οικοδομή¬ 
σιμα: 

α) τα οικόπεδα τα οποία στις 13.11.1978 ημέρα δημο¬ 
σίευσης του από 19.10.1978 Π. Δ/τος (Δ' 594) είχαν: 

Ελάχιστο πρόσωπο: οκτώ (8,00) μέτρα. 

Ελάχιστο εμβαδόν: εκατόν πενήντα (150,00) τ. μέ¬ 
τρα. 

β) τα οικόπεδα τα οποία στις 2.7.1968 ημέρα δημοσίευ¬ 
σης του από 15.6.1968 Π. Δ/τος (Δ' 111) είχαν: 

Ελάχιστο πρόσωπο: έξι (6,00) μέτρα. 

Ελάχιστο εμβαδόν: εκατόν (100,00) τ. μέτρα. 

3. Το μέγιστο ποσοστό κάλυψης και ο συντελεστής δό¬ 
μησης των οικοπέδων ορίζονται ως εξής: 

α) Για οικόπεδα μέχρι 300 τ.μ. συντελεστής δόμησης 
οκτώ δέκατα (0,8) και ποσοστό κάλυψης εβδομήντα τοις 
εκατό (70%) της επιφάνειας τους, δυναμένης της καλυ- 
πτομένης επιφάνειας και μην είναι μικρότερης των ογδό¬ 
ντα (80,00) τ.μ. και της συνολικής επιφάνειας των ορόφων 
του κτιρίου και μην είναι μικρότερης των 100,00 τ.μ. 

β) Για οικόπεδα μεγαλύτερα των 300 τ.μ. συντελεστής 
δόμησης επτά δέκατα (0,7) και ποσοστό κάλυψης εβδο¬ 
μήντα τοις εκατά (70%) της επιφάνειας τους, δυναμένης 
της ελάχιστης συνολικής επιφάνειας των ορόφων να μην 
είναι μικρότερη των διακοσίων σαράντα (240,00) τ.μ. 

4. Μέγιστος αριθμός ορόφων των κτιρίων: δύο (2) μέγι¬ 
στο επιτρεπόμενο ύψος επτά μέτρα και πενήντα εκατο¬ 
στά του μέτρου (7,50 μ.) (συμπεριλαμβανομένου και του 
στηθαίου). 

Κατ’ εξαίρεση στα οικόπεδα που έχουν πρόσωπο στη 
παραλιακή οδό επιτρέπονται μόνο ισόγεια κτίρια με μέγι¬ 
στο ύψος τέσσερα μέτρα (4,00 μ.). 

5. Το ανεγερθησόμενο κτίριο πρέπει να εφάπτεται στα 
όμορα οικόπεδα ή ν’ απέχει δύο και μισό (2,50) μέτρα του¬ 
λάχιστον από αυτά. 

6. Γ ια την εγκατάσταση νέας λειτουργίας ή συνέχιση 
της υπάρχουσας με νέο ιδιοκτήτη και εφόσον δεν απαγο¬ 
ρεύεται από τις διατάξεις του παρόντος δ/τος απαιτείται 
έγκριση από την Ε.Π.Α.Ε. και τον Δήμο, είτε απαιτείται η 
έκδοση οικοδομικής άδειας και άδειας λειτουργίας για την 
εγκατάσταση αυτή είτε όχι. Τα ανωτέρω δεν ισχύουν για 
κτίρια με χρήση κατοικίας. 

Β. Τομέας II (πυκνοδομημένη και αραιοδομημένη κε¬ 
ντρική περιοχή). 

1) Ελάχιστο πρόσωπο: δέκα τέσσερα (14,00) μέτρα. 

Ελάχιστο εμβαδόν: πεντακόσια (500,00) τ. μέτρα. 

2) Κατά παρέκκλιση θεωρούνται άρτια και οικοδομή¬ 
σιμα: τα οικόπεδα του πυκνοδομημένου τμήματος τα 
οποία στις 2.6.1989 ημέρα δημοσίευσης του από 
11.5.1989 Π.Δ/τος (Δ - 345) είχαν: 

Ελάχιστο πρόσωπο: δώδεκα (12,00) μέτρα. 

Ελάχιστο εμβαδόν: τριακόσια (300,00) τ. μέτρα. 

3) Μέγιστο ποσοστό κάλυψης: πενήντα τοις εκατό 
(50%) της επιφάνειας τους. 

4) Συντελεστής δόμησης: πέντε δέκατα (0,5). 

5) Μέγιστος επιτρεπόμενος αριθμός ορόφων των κτι¬ 
ρίων: δύο (2) με μέγιστο επιτρεπόμενο ύψος αυτών επτά 
μέτρα και πενήντα εκατοστά του μέτρου (7,50 μ.) (συμπε¬ 
ριλαμβανομένου και του στηθαίου). 

Γ. Τομέας IV (συνοικισμοί Λιαροκόπι - Παλιόμυλος). · 

1) Ελάχιστο πρόσωπο: δέκα (10,00) μέτρα. 

Ελάχιστο εμβαδόν: τριακόσια (300,00) τ. μέτρα. 

2) Μέγιστο ποσοστό κάλυψης των οικοπέδων: πενήντα 
τοις εκατό (50%) της επιφάνειας τους. 

3) Συντελεστής δόμησης: τέσσερα δέκατα (0,4). 

4) Μέγιστος επιτρεπόμενος αριθμός ορόφων των κτι¬ 
ρίων: δύο (2) με μέγιστο επιτρεπόμενο ύψος αυτών επτά 
μέτρα και πενήντα εκατοστά του μέτρου (7,50 μ.) (συμπε¬ 
ριλαμβανομένου και του στηθαίου). 

Δ. Και στους τρεις τομείς ισχύουν οι παρακάτω: 

1) Επιπλέον των προϋποθέσεων των παραγράφων 1 και 
2 των ενοτήτων Α και Β και της παρ. 1 της ενότητας Γ 
απαιτείται όπως στο οικοδομήσιμο τμήμα των οικοπέδων 
εγγράφεται κάτοψη κτιρίου με: 

- Ελάχιστη επιφάνεια: πενήντα (50,00) τ.μ. και 

- Ελάχιστη πλευρά: πέντε (5,00) μέτρα. 

2) Σε περίπτωση κατασκευής στεγασμένου - κλειστού 
χώρου στάθμευσης αυτοκινήτων (γκαράζ) η επιφάνειά 
του, η οποία δεν προσμετράται στο συντελεστή δόμησης 
δεν μπορεί να είναι μεγαλύτερη των είκοσι πέντε (25,00) 
τ.μ. ανά άρτιο οικόπεδο και το μέγιστο επιτρεπόμενο 
ύψος του τα δύο μέτρα και είκοσι εκατοστά του μέτρου 
(2,20 μ.). 

3) Καθορίζεται υποχρεωτικός ακάκλυπτος χώρος όπως 
φαίνεται με μπλε γραμμή στα σχετικά διαγράμματα. 

Αρθρο 6 

Και στους τομείς I, II και IV καθορίζονται οι παρακάτω 
όροι και περιορισμοί δόμησης: 

1) Το μέγιστο επιτρεπόμενο ύψος των κτιρίων, μετρού- 
μενο στο περίγραμμα του κτιρίου, υπολογίζεται από τη 
φυσική στάθμη του εδάφους ως αυτή ορίζεται από το 
εγκεκριμένο τοπογραφικό υπόβαθρο. Σε καμμιά περί¬ 
πτωση δεν επιτρέπεται να προκύψει λόγω κλίσεως του 
εδάφους δεύτερος ή τρίτος όροφος αντίστοιχα λόγω χρή- 
σεως του υπογείου. Το ύψος των κτιρίων τα οποία ανεγεί- 
ρονται στα οικόπεδα που είνα όμορα με εκκλησίες δεν 
επιτρέπεται να ξεπεράσει τα τρία μέτρα και πενήντα εκα¬ 
τοστά του μέτρου (3,50 μ.) συμπεριλαμβανομένου και του 
στηθαίου. 

2) Η τοποθέτηση του κτιρίου μέσα στο οικόπεδο γίνεται 
με τα παρακάτω κριτήρια: 

α) Να μη βλάπτεται ο πολεοδομικός ιστός του οικισμού. 

β) Να προστατεύονται βασικά σημεία θέας των κοινό¬ 
χρηστων χώρων. 

γ) Να προστατεύεται κατά το δυνατόν η θέα των ομόρων 
οικοπέδων. 

δ) Να μην δημιουργούνται υποβαθμισμένοι ελεύθεροι 
χώροι ανάμεσα σε όμορες ιδιοκτησίες. 


3) Επιβάλλεται η διάσπαση των όγκων των κτιρίων σε μι¬ 
κρότερους όταν προκύπτει κτιριακός όγκος μεγαλύτερος 
των πεντακοσίων πενήντα κυβικών μέτρων (550,00 κ.μ.) 
στη περίπτωση μονορόφου κτιρίου ή επτακόσια πενήντα 
κυβικά μέτρα (750,00 κ.μ.) σε περίπτωση διώροφου κτι¬ 
ρίου. 

Η συνολική επιτρεπομένη εκμετάλλευση του οικοπέδου 
δεν μπορεί να υπερβαίνει τα δύο χιλιάδες κυβικά μέτρα 
(2.000 κ.μ.) για χώρους κυρίας χρήσεως και τριακόσια πε¬ 
νήντα κυβικά μέτρα (350,00 κ.μ.) για υπόγειους χώρους 
με εξαίρεση των προβλεπομένων γκαράζ κάτω από δημό¬ 
σιους χώρους. 

4) Η οροφή του υπογείου δεν επιτρέπεται σε κανένα 
σημείο του κτιρίου να βρίσκεται σε ύψος μεγαλύτερο των 
ογδόντα εκατοστών του μέτρου (0,80 μ.) από την στάθμη 
του γύρω φυσικού εδάφους. 

Απαγορεύεται η πρόσβαση προς το υπόγειο από τον 
εξωτερικό χώρο του κτιρίου με εξαίρεση τους χώρους που 
καθορίζονται ειδικότερα για χρήση υπογείων χώρων στάθ¬ 
μευσης. 

5) Το μέγιστο ενιαίο μήκος πρόσοψης νέου κτιρίου δεν 
μπορεί να υπερβαίνει τα δέκα μέτρα (10,00 μ.). Σε περί¬ 
πτωση μεγαλύτερης πρόσοψης είτε αυτοτελούς κτιρίου 
είτε σε συνέχεια άλλου κτιρίου ομόρου οικοπέδου αυτή 
διαμορφώνεται κλιμακωτά με μετατόπιση όγκου κατά ένα 
μέτρο (1,00 μ.) τουλάχιστον. 

6) Για την διαμόρφωση ακαλύπτων χώρων των οικοπέ¬ 
δων, επιτρέπονται μόνο οι απολύτως αναγκαίες εκσκα¬ 
φές. 

Σε περίπτωση κεκλιμένου εδάφους, επιτρέπεται η δια¬ 
μόρφωση του οικοπέδου με αναλημματικούς τοίχους ή 
πρανή μεγίστου ύψους ενός και μισού μέτρου (1,50 μ.), 
μετά από έγκριση της Ε.Π.Α.Ε. 

Η διαμόρφωση των ακάλυπτων χώρων με τις αρχικές 
στάθμες όπως προκύπτουν από τα επίσημα τοπογραφικό 
της Πολεοδομικής μελέτης και τις τελικές στάθμες υπο¬ 
βάλλεται σε χωριστό σχέδιο κατά την έκδοση της αδείας. 

7) Απαγορεύονται: 

α) Η κατασκευή κτιρίων επί υποστηλωμάτων (ρίίο- 
ίίδ). 

β) Η τοποθέτηση λυομένων οικιακών. 

γ) Η ολοκλήρωση των οικοδομικών εργασιών στον 
όροφο πριν την ολοκλήρωση των εξωτερικών επιχρισμά¬ 
των και την τοποθέτηση κουφωμάτων στο ισόγειο. 

8) Δεν επιτρέπεται για κανένα λόγο (οικοδόμηση, κυ- 
κλοφοριακό, αισθητικό, κοινωνικό) η κατεδάφιση ή γενικά 
αλλοίωση προεξοχών, διαπλατύνσεων και αρχιτεκτονικών 
στοιχείων όπως εξωτερικές συμπαγείς σκάλες, παράλλη¬ 
λες (κατά μήκος του κτιρίου) παραδοσιακές στοές που 
βρίσκονται εντός κοινοχρήστων χώρων και εγκάρσιες σε 
χρήση κοινού γούρνες, συμπαγή καθίσματα κατά μήκος 
των προσόψεων, συμπαγείς διακοσμήσεις, τοίχοι που δια¬ 
χωρίζουν ή διαμορφρώνουν χώρους, κατασκευές υψομε¬ 
τρικών διαμορφώσεων καθώς επίσης η κοπή δένδρων και 
η καταστροφή κάθε είδους φύτευσης που υπάρχουν 
εντός των κοινοχρήστων χώρων. 

Κατ’ εξαίρεση σε περίπτωση όπου για την οικοδόμηση 
επιβάλλεται η κοπή δένδρων καρποφόρων ή μη όπως και η 
κατάργηση κήπων απαιτείται η έγκριση της ΕΠΑΕ. 

9) Απαγορεύεται η χορήγηση άδειας κατεδάφισης σε 
κτίσματα άνω των 80 ετών, εκτός αν χαρακτηρισθούν από 
την αρμόδια Υπηρεσία ως μη αξιόλογα. 

10) Οι αναλογίες των διαστάσεων των ανοιγμάτων επι¬ 
βάλλεται να είναι; 

α) Για τα παράθυρα 1:1.3 έως 1:2 με μέγιστη οριζόντια 
διάσταση ενός μέτρου (1,00 μ.). 

β) Για τους φεγγίτες στους βοηθητικούς χώρους 1:1 
έως 1:2 με μέγιστη οριζόντια διάσταση εξήντα εκατοστά 
του μέτρου (0,60 μ.). 

γ) Για τις πόρτες μονόφυλλες ή δίφυλλες 1:2,5 με μέγι¬ 
στη οριζόντια διάσταση ένα μέτρο (1,00 μ.) και μόνο για 
την κύρια είσοδο ένα μέτρο και είκοσι εκατοστά του μέ¬ 
τρου (1,20 μ.). 

Οι παραπάνω αναλογίες δεν έχουν εφαρμογή για την εί¬ 
σοδο του γκαράζ στους τομείς II και IV. 

δ) Για τις προθήκες καταστημάτων οι αναλογίες ανοιγ¬ 
μάτων είναι 1:1,5 έως 1:2 και η μέγιστη οριζόντια διά¬ 
σταση ένα μέτρο και είκοσι εκατοστά του μέτρου (1,20 
μ.). 

Ανάμεσα σε δύο πόρτες ή παράθυρα πρέπει να υπάρχει 
λαμπάς τουλάχιστον εξήντα εκατοστών του μέτρου (0,60 
μ.). 

11) Το άθροισμα των επιφανειών των ανοιγμάτων δεν 
πρέπει να υπερβαίνει τα είκοσι πέντε τοις εκατό (25%) 
της αντίστοιχης όψης που βρίσκονται. 

12) Επιτρέπεται η κατασκευή ανοικτών εξωστών σε 
πρόβολο μεγίστου πλάτους ενός μέτρου (1,00 μ.) και συ¬ 
νολικού μήκους όχι μεγαλύτερου του 1 /3 του μήκους της 
όψεως του κτιρίου και πάντως όχι μεγαλύτερο των δύο μέ¬ 
τρων και πενήντα εκατοστών του μέτρου (2,50 μ.). 

Απαγορεύονται οι γωνιακοί εξώστες σε πρόβολο. 

13) Απαγορεύεται η δημιουργία τόξων, βολτών, διακο- 
σμητικών αψίδων, εκτός του σώματος του κτιρίου με εξαί¬ 
ρεση την περίπτωση που διαμορφώνουν είσοδο. Τα τόξα 
έχουν υποχρεωτικά πλάτος σαράντα εκατοστά του μέτρου 
(0,40 μ.). 

Απαγορεύεται η δημιουργία γύψινων διακοσμήσεων και 
άλλων παρεμφερών. 

Επιτρέπονται οι σοβατιστές ή μαρμάρινες φάσεις κου¬ 
φωμάτων πλάτους τουλάχιστον δέκα εκατοστών του μέ¬ 
τρου (0,10 μ.). 

14) Ο μόνος επιτρεπτός τρόπος στέγασης είναι το επί¬ 
πεδο δώμα ο φέρων θόλος και το τύμπανον. Το δώμα έχει 
υποχρεωτικά στηθαίο συμπαγές ύψους από είκοσι εκατο¬ 
στά του μέτρου έως ογδόντα εκατοστά του μέτρου (0,20 - 
0,80 μ.) με ίση ή κυρτή απόληξη. 

Απαγορεύονται οι διακοσμήσεις επί του στηθαίου (υπε¬ 
ρυψώσεις και εγκοπές ψευδολάίκής μορφής). 

15) Επιτρέπεται η δημιουργία μη μόνιμων ξύλινων ή σι¬ 
δηρών (απαγορευομένων των κατασκευών από σωλήνα) 
σκιαδιών αντιανεμιών και τεντών εφαπτομένων ή μη της 
οικοδομής με επικάλυψη καλάμι ή ύφασμα υπό τον όρο ότι 
είναι οριζόντιες. 

Απαγορεύονται ρητά τα καμπύλα προστεγάσματα και η 
χρήση πλαστικού, αλουμινίου, ετερνίτη ή παρεμφερούς 
υλικού. 

16) Οι τέντες είναι λευκές περιορισμένων διαστάσεων 
και για την τοποθέτησή τους απαιτείται οικοδομική άδεια, 
εκδιδόμενη μετά από έγκριση της ΕΠΑΕ, ως προς το μέ¬ 
γεθος, μορφή, διαστάσεις και τρόπο στήριξης. 

Εάν οι παραπάνω κατασκευές βρίσκονται εντός κοινο¬ 
χρήστων χώρων απαιτείται η προηγούμενη έγκριση από 
την Τεχνική Υπηρεσία του Δήμου. 

17) Για τις υπάρχουσες μη μόνιμες κατασκευές που δεν 
πληρούν τους παραπάνω όρους απαιτείται όπως εντός 


έτους από τη δημοσίευση του παρόντος διατάγματος προ- 
σαρμοσθούν στις διατάξεις του παρόντος δ/τος άλλως θε¬ 
ωρούνται αυθαίρετες. 

18) Οι εξωτερικοί τοίχοι είναι είτε από εμφανή λιθοδομή 
ή σε όλη τους την επιφάνεια επιχρισμένοι με κονίαμα τρι- 
πτό, αποκλεισμένης κάθε άλλης επιφάνειας (ξύλο, πλα¬ 
στικό, αλουμίνιο, σίδερο, ετερνίτης, σαγρέ και ρελιέφ 
κάθε είδους, πεταχτό κ.λπ.). Το χρωμάτισμα γίνεται απο¬ 
κλειστικά με υδρόχρωμα ή πλαστικό αποκλεισμένου κάθε 
άλλου υλικού σε χρώμα λευκό. 

Κατ’ εξαίρεση επιτρέπεται άλλο χρώμα πλην του λευ¬ 
κού μετά από άδεια της ΕΠΑΕ βάσει σχεδίων, χρωματι¬ 
σμών, δειγμάτων και πλήρους αιτιολογημένης έκθεσης. 

19) Κατώφλια, ποδιές, λαμπάδες, υπέρθυρα, σκαλοπά¬ 
τια είναι υποχρεωτικά από σοβά, πέτρα, μάρμαρο ή πλά¬ 
κες ή ορατό μπετόν επεξεργασμένο κατάλληλα βαμμένο 
άσπρο. 

Τα στηθαία σε σκάλες και μπαλκόνια είναι συμπαγή ή 
από ξύλο ή σίδερο απλής κατασκευής. 

20) Τα κουφώματα είναι ξύλινα, μονόχρωμα σύμφωνα 
με τα παραδοσιακά πρότυπα. 

Απαγορεύεται να μείνουν στο φυσικό τους χρώμα με 
βαφή λαδιού ή παρεμφερούς υλικού. 

Επιτρέπονται τα μονόφυλλα κουφώματα μόνον εφόσον 
διαιρούνται με καΐτια. 

Ο παραπάνω περιορισμός δεν ισχύει για τους φεγγί¬ 
τες. 

Απαγορεύονται οι διακοσμητικοί (φερ-φορζέ) μεντεσέ- 
δες. Οι ορατοί μεντεσέδες είναι ευθύγραμμοι χωρίς δια¬ 
κοσμήσεις. 

Τα παντζούρια είναι ταμπλαδωτά, καρφωτά ή περσι- 
δωτά απαγορευομένων των γαλλικών ή γερμανικών πα- 
ντζουριών. 

21. Απαγορεύεται η τοποθέτηση κάθε είδους φωτεινών 
επιγραφών ζωγραφικών διακοσμήσεων και διαφημίσεων 
σε οποιαδήποτε θέση του κτιρίου επιτοίχιες, αυτοφερό- 
μενες καθώς και σε ικριώματα μέσα στο χώρο των οικοπέ¬ 
δων ή μπροστά από αυτά εντός των ακαλύπτων ή κοινο¬ 
χρήστων χώρων σε όλη την έκταση του οικισμού. 

Επιτρέπονται οι επιγραφές περιορισμένων διαστάσεων 
που πληροφορούν για τη χρήση του κτιρίου ή δίνουν συ¬ 
γκεκριμένες πληροφορίες (αναχωρήσεις πλοίων κ.λπ.), οι 
οποίες τοποθετούνται σε θέση που δεν αλλοιώνουν ή κα¬ 
λύπτουν τη μορφή του κτιρίου, μετά από έγκριση της 
ΕΠΑΕ και της Τεχνικής Υπηρεσίας του Δήμου. 

Η επιφάνεια των παραπάνω επιγραφών δεν μπορεί να 
υπερβαίνει τα πενήντα εκατοστά του μέτρου (0,50 μ2) με 
μέγιστη διάσταση 1,20 επί 0,40. 

Γ ια την έγκρισή τους απαιτείται: 

α) Φωτογραφία του κτιρίου και των γειτονικών του. 

β) Σχέδια της όψης που θα τοποθετηθεί, τομές και γρα¬ 
φική παράσταση της επιγραφής. 

γ) Τεχνική περιγραφή όπου θα αναφέρονται τα υλικά, ο 
τρόπος κατασκευής και στήριξης. 

Γ ια όσες επιγραφές δεν έχει εφαρμοσθεί το άρθρο 20 
παρ. 2 του ΓΟΚ απαιτείται όπως εντός τριών μηνών από 
της δημοσιεύσεως του παρόντος διατάγματος εκδοθεί η 
σχετική, άδεια άλλως θεωρούνται αυθαίρετες. 

22) Απαγορεύονται οι εξωτερικές προθήκες ανοικτές ή 
κλειστές που προεξέχουν άνω των οκτώ εκατοστών του 
μέτρου (0,08 μ.) σε κοινόχρηστο χώρο. 

Απαγορεύεται η κατάληψη κοινόχρηστου χώρου διά κι¬ 
νητών ή σταθερών εκθετηρίων εμπορευμάτων. 




ΕΦΗΜΕΡ1Σ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


10011 


23) Απαγορεύονται κάθε είδους μόνιμα καθίσματα και 
τραπέζια (σιδερένια, ξύλινα, πλαστικά, ετερνίτη κ.λπ.) σε 
κοινόχρηστους χώρους και σε πρασιές ή αυλές καταστη¬ 
μάτων. 

Διά τα είδη υπάρχοντα δίνεται προθεσμία έξι μηνών από 
τη δημοσίευση του παρόντος για την αντικατάστασή τους 
με κινητά. 

24) Απαγορεύεται η τοποθέτηση γλαστρών ή διακοσμη- 
τικών ή λειτουργικών σταθερών ή κινητών διαχωριστικών 
(αντιανέμια κ.λπ.) από γύψο, πλαστικό, σίδερο, ξύλο, 
ετερνίτη στους κοινόχρηστους χώρους. 

Για τα ήδη υπάρχοντα δίνεται προθεσμία έξι μηνών από 
τη δημοσίευση του παρόντος για την αντικατάσταση ή κα¬ 
τάργησή τους. 

25) Επιτρέπονται τα παρακάτω λειτουργικά και μορφο- 
λογικά στοιχεία: 

α) Δεξαμενές νερού με μέγιστο ύψος ογδόντα εκατο¬ 
στά του μέτρου (0,80 μ.) από τη φυσική στάθμη του εδά¬ 
φους, οι οποίες δεν προσμετρώνται στο συντελεστή δό¬ 
μησης. 

β) Ανοικτές κλίμακες. 

γ) Τοίχοι αντιστήριξης. 

δ) Καμινάδες και ανοιχτοί φούρνοι. 

26) Οι περιφράξεις των οικοπέδων κατασκευάζονται 
αποκλειστικά από λιθοδομή ή αργολιθοδομή σύμφωνα με 
τα παραδοσιακά πρότυπα ύψους μέχρι δύο μέτρα και εί¬ 
κοσι εκατοστά του μέτρου (2,20 μ.). 

Στις αυλόθυρες απαγορεύονται οι διακοσμητικές επικα¬ 
λύψεις με βόλτα, τόξα, αψίδες ή άλλη διακοσμητική μη 
παραδοσιακή επικάλυψη. 

Γ ια τα υλικά κατασκευής, το ύψος και τη μορφή των αυ¬ 
λοθύρων λαμβάνονται υπόψη τα παραδοσιακά πρότυπα. 

27) Απαγορεύεται η αντικατάσταση και επισκευή υπαρ¬ 
χόντων πέτρινων λιθόστρωτων ή πλακόστρωτων δρόμων 
πεζοδρομίων και διαπλατύνσεων οιουδήποτε πλάτους με 
οποιοδήποτε άλλο υλικό εκτός από το ήδη υπάρχον. 

28) Απαγορεύεται η χρησιμοποίηση μοκετών, πλαστι¬ 
κών ή άλλων παρεμφερών υλικών για την επίστρωση των 
κοινοχρήστων χώρων του οικισμού. 

29) Επιτρέπεται η αναστήλωση ερειπωμένων κτισμάτων 
έστω και αν οι απαιτούμενες να εκτελεστούν εργασίες 
αντίκειται στις διατάξεις του παρόντος διατάγματος. 

Η αναστήλωση επιτρέπεται μόνο κατόπιν τεκμηριωμέ¬ 
νης έρευνας (φωτογραφίες με βεβαίωση χρονολογίας θε¬ 
ωρημένες από τον Δήμο, σχέδια, σαφή ίχνη, βιβλιογραφι¬ 
κές μαρτυρίες προφορικές ένορκες μαρτυρίες), η οποία 
αποδεικνύει την ακριβή αρχική μορφή του κτίσματος. 

Επίσης επιτρέπεται η επισκευή και αποκατάσταση πα¬ 
λαιών κτιρίων αντιπροσωπευτικών της παραδοσιακής λαϊ¬ 
κής ή νεοκλασσικής αρχιτεκτονικής κατά την αιτιολογη¬ 
μένη κρίση της ΕΠΑΕ έστω και αν οι απαιτούμενες να 
εκτελεσθούν εργασίες αντίκεινται στις διατάξεις του πα¬ 
ρόντος. 

Η παραπάνω επέμβαση γίνεται μόνο αν υπάρχουν αρ¬ 
κετά αποδεικτικά στοιχεία (ως εις την προηγούμενη παρά¬ 
γραφο αναφέρονται) για την αρχική μορφή του κτίσμα- 
τος. 

30) Κάθε έργο υποδομής που εκτελείται από Οργανι¬ 
σμό κοινής ωφελείας, όπως ΔΕΗ, ΟΤΕ, Τοπική Αυτοδιοί¬ 
κηση κ.λπ., και γενικά κάθε έργο που αφορά τη διαμόρ¬ 
φωση, τροποποίηση και ανάπλαση κοινοχρήστων χώρων, 
προσαρμόζεται στα παραδοσιακά πρότυπα και εκτελείται 
κατόπιν έγκρισης της σχετικής μελέτης από τον Δήμο και 
την ΕΠΑΕ. 


Ειδικότερα η τοποθέτηση μετρητού ηλεκτρικού ρεύμα¬ 
τος και κάθε άλλο στοιχείο παροχής των οργανισμών κοι¬ 
νής ωφελείας τοποθετείται σε μη εμφανή επιφάνεια. 

31) Οι Οργανισμοί Κοινής Ωφελείας υποχρεούνται να 
αναλάβουν με δικές τους δαπάνες την εγκατάσταση ή και 
την βελτίωση των εγκαταστάσεών τους και την αποκατά¬ 
σταση της αρχικής μορφής των οδών και γενικά των κοινο¬ 
χρήστων χώρων. 

32) Επιβάλλεται η εγκατάσταση μιας κεντρικής κεραίας 
τηλεοράσεως ανά οικοδομικό τετράγωνο σε θέση μη εμ¬ 
φανή από τους κοινόχρηστους χώρους. 

33) Απαγορεύεται η τοποθέτηση ηλιακών θερμοσιφώ¬ 
νων σε εμφανή σημεία της οικοδομής ή του οικοπέδου. 

34) Η Πολεοδομική Υπηρεσία διαβιβάζει υποχρεωτικά 
στην ΕΠΑΕ τον φάκελλο οποιουδήποτε θέματος προκέι- 
μένου αυτή να γνωμοδοτήσει. 

Ειδικότερα για θέματα χρήσεων, επιγραφών και επεμ¬ 
βάσεων επί οδών και κοινοχρήστων χώρων, που ορίζονται 
στο παρόν διάταγμα απαιτείται και σχετική γνωμοδότηση 
του Δημοτικού Συμβουλίου. 

35) Οι υποβαλλόμενες στην ΕΠΑΕ μελέτες προς 
έγκριση εμπεριέχουν τουλάχιστον τα παρακάτω στοι¬ 
χεία: 

α) Μία σειρά αρχιτεκτονικών σχεδίων. 

β) Απόσπασμα εγκεκριμένου ρυμοτομικού σχεδίου κλί¬ 
μακας 1:1.000 όπου σημειούται το οικόπεδο. 

γ) Τοπογραφικό διάγραμμα με υψομετρικές καμπύλες 
σε κλίμακα 1:200 ή 1:500, όπου σημειώνεται με ακρίβεια 
η υπάρχουσα κατάσταση καθώς και η προτεινόμενη δια¬ 
μόρφωση, τα διαγράμματα κάλυψης, η υπάρχουσα φύ¬ 
τευση (δέντρα κ.λπ.), τα γειτονικά οικόπεδα όπου ση- 
μειούται ο αριθμός ορόφων των κτιρίων που υπάρχουν 
εντός των οικοπέδων, η παλαιότητά τους, η χρήση τους, η 
θέση και διάσταση του ακαλύπτου χώρου καθώς και δύο 
σχηματικές τομές του εδάφους του οικοπέδου. 

Σε περίπτωση μικροεπισκευών δεν είναι απαραίτητη η 
υποβολή τοπογραφικού. 

δ) Φωτογραφίες με γενική άποψη της οδού και όλων 
των όψεων του κτιρίου (σε περίπτωση επισκευής ή προ¬ 
σθήκης) και των γειτονικών κτιρίων θεωρημένο από το 
Δήμο. 

ε) Δειγματολόγιο χρωματισμού κουφωμάτων και κτι¬ 
ρίου. 

36) Η τελική θεώρηση της άδειας οικοδομής για τη σύν¬ 
δεση του κτιρίου με τα δίκτυα ύδρευσης, αποχέτευσης και 
ηλεκτρικού ρεύματος παρέχεται μόνο μετά από αυτοψία 
του αρμοδίου πολεοδομικού γραφείου. 

Η θεώρηση αφορά την διαπίστωση της πιστής εφαρμο¬ 
γής των εγκεκριμένων σχεδίων από την ΕΠΑΕ για την τή¬ 
ρηση πολεοδομικών διατάξεων. 

37) Δεν επιτρέπεται η λειτουργία οποιοσδήποτε χρήσης 
που άσχετα από το είδος της, το μέγεθός της ή την ονομα¬ 
σία της, αποτελεί πηγή όχλησης για το περιβάλλον και 
ιδιαίτερα τη νύχτα. 

Η απαγόρευση επιβάλλεται σε περίπτωση οποιοσδή¬ 
ποτε όχλησης της κατοικίας ανεξάρτητα αν αυτή προκα- 
λείται από τις εγκαταστάσεις των χώρων ή το προσωπικό ή 
την πελατεία (μεγάφωνα, μικρόφωνα, ενισχυτές, μουσικά 
συγκροτήματα, προσέλευση ή αποχώρηση πελατών, κυ- 
κλοφοριακά προβλήματα, σκουπίδια). 

38) Το αρμόδιο Πολεοδομικό Γραφείο σε περίπτωση 
που υποπέσει στην αντίληψή του όχληση προκαλουμένη 
με οποιοδήποτε τρόπο από υφιστάμενες χρήσεις, ζητάει 
κατά περίπτωση στοιχεία, προκειμένου να ελέγξει τη νομι- 

μότητα της λειτουργίας της επιχείρησης, το μέγεθος και 
το είδος της όχλησης και επιβάλλει όρους για τη βελτίωση 
της λειτουργίας και την άρση της όχλησης αυτής. 

Εφόσον η όχληση αυτή αφορά ηχητική ή περιβαλλοντική 
ρύπανση επιβάλλεται άμεση συμμόρφωση. 

Στην περίπτωση που απαιτείται η λήψη πρόσθετων μέ¬ 
τρων ορίζεται προθεσμία για τη συμμόρφωση μετά τη δια¬ 
πίστωση της οποίας επιτρέπεται η επανάληψη της λει¬ 
τουργίας. 

39) Κατά παρέκκλιση για όλους τους τομείς ισχύουν τα 
παρακάτω: 

α) Χρήσεις που υπήρχαν πριν από τη δημοσίευση του 
παρόντος π. δ/τος επιτρέπεται να συνεχίσουν να λειτουρ¬ 
γούν κατά παρέκκλιση εφόσον διαθέτουν νόμιμη άδεια, 
κατάλληλο γι’ αυτές χώρο, όπως ορίζουν οι σχετικές πολε- 
οδομικές και ειδικές διατάξεις και δεν αποτελούν πηγή 
όχλησης για το περιβάλλον, την κυκλοφορία και ιδιαίτερα 
την κατοικία, επιφυλλασσομένων των διατάξεων της παρ. 
6 του άρθρου 3. 

β) Επιτρέπεται κατά παρέκκλιση η χορήγηση άδειας λει¬ 
τουργίας επιχείρησης εφόσον πληρούνται οι ειδικές για 
την εγκατάσταση της χρήσης διατάξεις και κατά την ημέρα 
δημοσίευσης του παρόντος δ/τος είχε εκδοθεί άδεια 
έναρξης άσκησης επιτηδεύματος και είχε διαμορφωθεί ο 
χώρος για τη συγκεκριμένη χρήση, με άδεια της Πολεοδο- 
μικής Υπηρεσίας. 

γ) Σε περίπτωση θανάτου ή συνταξιοδότησης κ.λπ. κα¬ 
τόχου ακινήτου, με χρήση η οποία απαγορεύεται σύμφωνα 
με τις διατάξεις του παρόντος, επιτρέπεται να εξακολου¬ 
θήσει αυτή για μια φορά μόνο από συγγενείς α' βαθμού εξ 
αίματος ή εξ αγχιστείας εφόσον για τη χρήση αυτή υπάρχει 
νόμιμη άδεια και συντρέχουν οι προϋποθέσεις του εδα¬ 
φίου α' της παραγράφου αυτής. 

40) Σε περίπτωση καταστρατήγησης ή παραβίασης των 
επιτρεπομένων χρήσεων επιβάλλεται η σφράγιση του ακι¬ 
νήτου σύμφωνα με την αριθ. 44242/2361/89 Υπουργική 
Απόφαση (Β' 380) εφόσον εκδοθεί για την παραπάνω πε¬ 
ριοχή η απόφαση που προβλέπεται στην παρ. 5 του άρ¬ 
θρου 22 του Ν. 1650/86. 

41) Για κάθε θέμα που αφορά την επέμβαση, διαμόρ¬ 
φωση ή χρήση οδών, πεζοδρομίων, πεζοδρόμων, πλα¬ 


τειών και εν γένει κοινοχρήστων χώρων επιβάλλεται η σύμ¬ 
φωνη γνώμη του Δήμου και της Ε.Π.Α.Ε. 

42) Κάθε εργασία που εκτελείται στην περιοχή, όπως 
ανέγερση κτιρίων, μερική ή ολική κατεδάφιση ετοιμόρρο¬ 
πων ή μη κτιρίων, επισκευές, μικροεπισκευές κτιρίων, κα¬ 
θαιρέσεις στοιχείων κτιρίων καθώς και όλα τα θέματα που 
αφορούν τη χρήση των κτιρίων, οδών (πεζόδρομοι, χώροι 
στάθμευσης αυτοκινήτων κ.λπ.) και γενικά κοινοχρήστων 
χώρων υπόκειται στον έλεγχο της Ε.Π.Α.Ε. 

Η πολεοδομική υπηρεσία διαβιβάζει υποχρεωτικά στην 
ΕΠΑΕ το φάκελλο οποιουδήποτε θέματος, προκειμένου 
να γνωμοδοτήσει. 

43) Οι οριζόμενοι στις προηγούμενες παραγράφους του 
παρόντος άρθρου μορφολογικοί περιορισμοί ισχύουν και 
για υφιστάμενες οικοδομές και κατασκευές, για τις οποίες 
επιβάλλεται η συμμόρφωση προς αυτούς σε διάστημα 
ενός (1) έτους από τη δημοσίευση του παρόντος διατάγ¬ 
ματος ύστερα από γνώμη της ΕΠΑΕ. Μετά τη λήξη του 
χρονικού ορίου εφαρμόζονται οι διατάξεις περί αυθαιρέ¬ 
των. 

44) Οι ρυθμίσεις των διατάξεων του άρθρου 9 του Ν. 
1577/1985 ΓΟΚ και του άρθρου 41 του Ν. 1337/1983 
δεν εφαρμόζονται καθόσον αφορά το ύψος του κτιρίου, το 
συντελεστή δόμησης και τη θέση του κτιρίου μέσα στο οι¬ 
κόπεδο και καθ’ ο μέρος τα θέματα αυτά ρυθμίζονται δια¬ 
φορετικά από τις διατάξεις του παρόντος διατάγματος. 

Αρθρο 7 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δη¬ 
μοσίων Έργων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 8 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΑΠΟΦΑΣΕΙΣ 

Αριθ. 80041/5341 (2) 

Καθορισμός προδιαγραφών σύνταξης του ΣΧ.Α.Π. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1032/1980 «περί συστάσεως Υπουργείου Χω¬ 
ροταξίας, Οικισμού και Περιβάλλοντος» (ΦΕΚ 57/Α'). 

2. Το Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ 137/Α') και ειδικότερα το άρθρο 23 παρ. 1 εδ. 
ιδ' αυτού. 

3. Το άρθρο 42 παρ. 4 του Ν. 1337/83 (ΦΕΚ 33/Α ), 
όπως αυτό αντικαταστάθηκε από το άρθρο 43 παρ. 3 του 
Ν. 2145/1993 (ΦΕΚ 88/Α ). 

4. Την Υ. 1958/22.12.92 απόφαση του Πρωθυπουργού 
και του Υπουργού ΠΕ.ΧΩ.Δ.Ε. «ανάθεση αρμοδιοτήτων 
στους Υφυπουργούς ΠΕ.ΧΩ.Δ.Ε. Χρήστο Κατσιγιάννη και 
Γεώργιο Βουλγαράκη» (ΦΕΚ 744/Β724.12.1992). 

5. Το άρθρο 27 του Ν. 2081 /1992 (ΦΕΚ 154/Α), με το 
οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού. 

6. Την από 5128/16.7.1993 εισήγηση της Δ/νσης Χω¬ 
ροταξίας, αποφασίζουμε: 

Άρθρο 1 

Εγκρίνουμε τις παρακάτω προδιαγραφές για τη σύνταξη 
των Σχεδίων Ανάπτυξης των περιοχών Δεύτερης κατοι¬ 
κίας (ΣΧ.Α.Π.): 

1. Γενική αναφορά στη θέση και το ρόλο της περιοχήςί 1 ) 
σε σχέση με τον ευρύτερό της γεωγραφικό χώρο( 2 ), όπως 
αυτός προσδιορίζεται μέσα από τις χωροταξικές επιλογές 
που έχουν διαμορφωθεί στα πλαίσια των μελετών που 
προηγούνται του καθορισμού της Ζ.Ο.Ε. 

2. Αναφορά στη σημερινή εικόνα της ζήτησης για παρα- 
θερισμό και εκτίμηση της αναμενόμενης ζήτησης με χρο¬ 
νικό ορίζοντα την προσεχή πενταετία και δεκαπενταετία. 
Η εκτίμηση της αναμενόμενης ζήτησης θα περιλαμβάνει 
παρουσίαση εναλλακτικών σεναρίων/υποθέσεων ανάπτυ¬ 
ξης, με βάση τις υφιστάμενες τάσεις και τις δυνατότητες, 
δρομολογημένες ή μη, επηρεασμού των. 

Στοιχεία για την εκτίμηση της ζήτησης είναι ο ρυθμός 
ανέγερσης κατοικιών, οι τάσεις κατάτμησης, η διαχρονική 
εξέλιξη των αξιών γης, η υποβολή σχετικών αιτημάτων 
ιδιαίτερα από οργανωμένους φορείς. 

3. Αξιολόγηση των αποτελεσμάτων από την επιβολή των 
ρυθμίσεων της Ζ.Ο.Ε., στο βαθμό βέβαια που το χρονικό 
διάστημα που μεσολάβησε από την έγκριση της Ζ.Ο.Ε., 
μέχρι τη σύνταξη του ΣΧ.Α.Π. σε συνδυασμό και με την 
ένταση των πιέσεων που ήρθε να ρυθμίσει, επιτρέπουν 
την εξαγωγή κάποιων συμπερασμάτων. Η αξιολόγηση των 
αποτελεσμάτων από την επιβολή των ρυθμίσεων της ΖΟΕ 
με δεδομένο τον κατασταλτικό χαρακτήρα που έχει, θα 
αποβλέπει κυρίως στον έλεγχο της αποτελεσματικότητας 


1. Στην έννοια της περιοχής περιλαμβάνεται το σύνολο 
της ενότητας που ρυθμίζεται από την Ζ.Ο.Ε. 

2. Κατά περίπτωση ένας ή περισσότεροι Ο.Τ.Α., Νομός, 
Περιφέρεια ή και ευρύτερος ακόμα λαμβανομένης υπόψη 
της ζήτησης (υφιστάμενης και προβλεπόμενης) από τον 
διεθνή και τον εσωτερικό τουρισμό. 


των ρυθμίσεών της, ως μέσον για την εκτόνωση των τά¬ 
σεων για β' κατοικία, μέσα στην οποία περιλαμβάνεται και 
η πρόληψη του φαινομένου της αυθαίρετης δόμησης και 
θα εκτιμά τυχόν προβλήματα οργάνωσης του χώρου από 
την έλλειψη υποδομών και εξυπηρετήσεων. 

4. Εκτίμηση των χωροταξικών και περιβαλλοντικών επι¬ 
πτώσεων για κάθε σενάριο και ιδιαίτερα: 

-στον πληθυσμό. Εξετάζονται κυρίως οι επιπτώσεις 
που θα έχει στον πληθυσμό της περιοχής (συμβατότητα 
με πληθυσμιακούς, οικονομικούς και κοινωνικούς στό¬ 
χους). 

-στους παραγωγικούς τομείς. Ιδιαίτερα εξετάζονται οι 
τυχόν επιπτώσεις σε όλους τους τομείς λόγω ανταγωνι¬ 
σμού στην απασχόληση, π.χ. εγκατάλειψη της γεωργίας 
προς όφελος του δευτερογενή (οικοδομικές εργασίες) και 
του τριτογενή (υπηρεσίες), στη γεωργία λόγω της αλλαγής 
της χρήσης γης και των τάσεων για αλλαγή που θα δη¬ 
μιουργήσει αλλά και την τυχόν υπερεξάντληση φυσικών 
πόρων, όπως το νερό, στον πρωτογενή και το δευτερο¬ 
γενή τομέα (παραδοσιακή βιοτεχνία) από τη δημιουργία 
νέας αγοράς, στον τουρισμό και τις προσπάθειες αναβάθ¬ 
μισής του. 

-στο οικιστικό δίκτυο. Η εκτίμηση των επιπτώσεων 
ιδιαίτερα σε περιοχές που παρουσιάζουν ερήμωση της εν- 
δοχώρας τους θα πρέπει να εξετάσει κατά πόσο η ανά¬ 
πτυξη νέων υποδοχέων θα επιταχύνει ή θα αναστρέψει το 
κλίμα εγκατάλειψης των οικισμών αυτών, καθώς και τις 
παρεπόμενες επιπτώσεις από τυχόν μετατροπή των προς 
ανάπτυξη περιοχών σε περιοχές α' κατοικίας. 

-στην τεχνική υποδομή. Εξετάζεται η επάρκεια της τε¬ 
χνικής και μεταφορικής υποδομής, ιδιαίτερα σε επίπεδο 
ευρύτερης περιοχής και περιγραφή των αναγκαίων έρ¬ 
γων/μέτρων για την υποστήριξη της υπό μελέτη ανάπτυ¬ 
ξης· 

-στο φυσικό περιβάλλον. Εξετάζονται οι επιπτώσεις 
της ανάπτυξης στο έδαφος, τον αέρα, τα νερά, τη χλω¬ 
ρίδα, την πανίδα, τους φυσικούς πόρους (με ιδιαίτερη έμ¬ 
φαση στην επάρκεια των υδάτινων πόρων της περιοχής 
και την χωρητικότητα ακτών προκειμένου για αναπτύξεις 
που έχουν ως πόλο ανάπτυξης την θάλασσα) και την αι¬ 
σθητική του τοπίου. Διευκρινίζεται ότι ο έλεγχος της αντο¬ 
χής των φυσικών πόρων θα πρέπει να συνεκτιμήσει πέρα 
από την επιβάρυνση της υπό μελέτη ανάπτυξης και την 
βέβαιη επιβάρυνση της περιοχής (ημερήσιοι επισκέπτες) 
από την βελτίωση των εξυπηρετήσεων και την προσπελα- 
σιμότητα της περιοχής. 

-στην πολιτιστική κληρονομιά. Εξετάζεται η συμβατό¬ 
τητα της ανάπτυξης με την ανάγκη προστασίας του τοπίου 
που περιβάλλει αρχαιολογικούς χώρους, παραδοσιακούς 
οικισμούς κ.λπ. 

Τέλος, στο πλαίσιο της συνεκτίμησης των ανωτέρω κρι¬ 
τηρίων πρέπει να υπάρξει περιγραφή των αναγκαίων μέ¬ 
τρων και δραστηριοτήτων για την ανάπτυξη της περιοχής 
καθώς και μίαν καταρχήν εκτίμηση του απαιτούμενου κό¬ 
στους. 

5. Αξιολόγηση της προσφορότερης ανάπτυξης (σε 
σχέση με προγραμματικά μεγέθη κατ’ αρχήν όρια ανάπτυ¬ 
ξης, πυκνότητες κ.λπ.), ιεράρχηση προτεραιοτήτων πα¬ 
ρέμβασης, κατευθύνσεις, ρυθμιστικού χαρακτήρα για την 
οργάνωση της προς ανάπτυξη περιοχής και ενδεχόμενα 
για το σύνολο της Ζ.Ο.Ε. χώρο, π.χ. σύνδεση με οδικό δί¬ 
κτυο ευρύτερης περιοχής, καθορισμός γενικών χρήσεων 
κ.λπ., καθώς και πιθανοί φορείς εφαρμογής. 

Τρόπος παρουσίασης. 

Κείμενο και ενδεχόμενα πίνακες και τοπογραφικά δια¬ 
γράμματα κατάλληλης κατά περίπτωση κλίμακας. 

Άρθρο 2 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 1993 

Ο ΥΦΥΠΟΥΡΓΟΣ 

ΧΡ. ΚΑΤΣΙΠΑΝΝΗΣ 


ΑΠΟ ΤΟ ΕΘΙΜΙΚΟ ΤΥΠΟΓΡΑΦΕΙΟ 


